open-index/open-wikipedia-markdown huggingface dataset:
ברטיונאז'

[שמאל|ממוזער|250px|מידותיו של [פרנסיס גלטון, כפי שנתקבלו בביקורו במעבדתו של ברטיון בשנת 1893]]
שמאל|ממוזער|250px|הנחיות לביצוע מדידות בשיטת הברטיונאז'
**ברטיונאז**' (בצרפתית: **Bertillonage**) הייתה שיטה ביומטרית מוקדמת שפותחה ב-1879 ונפוצה בסוף המאה ה-19 לזיהוי אנשים לפי מדידות שנעשו בגופם. השיטה נקראת על שמו של מייסד האנתרופומטריה, השוטר וחוקר הביומטריה הצרפתי אלפונס ברטיון.

## היסטוריה
בחוק משנת 1832 נאסר לסמן עבריינים על ידי הטבעת אות קלון בברזל מלובן בגופם. 
ברטיון פיתח שיטה חלופית לזיהוי עבריינים חוזרים והנהיג במשטרה הצרפתית כרטסת מידע על אודות עבריינים. הנתונים נאספו על ידי מדידת חלקים שונים בגופו של כל עבריין, כגון גובה, אורך הזרועות והרגליים, מידות הגולגולת, ורישום שלהם על פי הנחיות מדוקדקות למטרות זיהוי. כמו כן, צולמו שתי תמונות של העבריין (פרופיל ואנפס) ביושבו על כיסא מסתובב, כך שלא תשתנה תנוחתו בין צילום לצילום. הצילום בוצע מזוויות קבועות, בתאורה קבועה וכדומה, על מנת לאפשר זיהוי בהסתמך על פרמטרים ידועים. בנוסף, תועדו סימנים מיוחדים, כגון קעקועים, כתמי לידה וצלקות, ותוארו מאפייני איברי הפנים כגון האף והאוזן.

ב-1883 זוהה בשיטה זו על ידי משטרת פריז העבריין הראשון. השיטה הוכנסה לשימוש בארצות הברית ב-1888 ובאנגליה ב-1894. השיטה שימשה בצרפת עד פטירתו של ברטיון ב-1914. 

הציוד ששימש למדידות היה יקר ומשך הזמן שנדרש לאיסוף נתוני אדם היה גדול. רמת המורכבות הגבוהה של מערכת המדידות הייתה מועדת לטעויות מצטברות. במדידות חלקי גוף היו צפויים אי-דיוקים בטווח של מילימטרים, כיוון שלא ניתן לקבוע בוודאות את נקודות הקצה למדידות. 

בארצות הברית אבד ב-1903 האמון בשיטת הברטיונאז' בשל אי התאמה בנתוניו של עבריין בשם ויליאם ווסט. בדיעבד הסתבר כי הנתונים השגויים לכאורה היו של עבריין אחר בשם דומה, שהיה כלוא מ-1901. 

באותה עת פותחה באירופה שיטת הזיהוי באמצעות טביעות אצבעות, וב-1902 זיהו לראשונה עבריין על פי טביעות אצבעותיו.

בעקבות הגילוי כי טביעות האצבע ייחודיות לכל אדם, ואינן זהות אפילו אצל תאומים זהים, הוחלפה שיטת ברטיונאז' בשימוש בטביעת אצבע.

אף על פי שהשיטה ננטשה, רכיבים מתוכה המתייחסים לתיאור הפנים הוטמעו בשיטת זיהוי אחרת - הקלסתרון.


Bertillons Apparat zu Aufnahme signaletischer Porträts.jpg|מצלמת ברטיונאז'
Anleitung zur Beschreibung eines Ohrläppchens.jpg|הוראות לתאור התנוך


## ראו גם
* קרניומטריה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ביומטריה
קטגוריה:זיהוי פלילי
קטגוריה:קרימינולוגיה
לוקיוס קווינקטיוס קינקינטוס

**לוקיוס קווינקטיוס קינקינטוס** (בלטינית: **Lucius Quinctius Cincinnatus**; 519–430 לפנה"ס לערך) היה מצביא ומדינאי ממשפחת אצולה רומאי, שכיהן כקונסול (460 לפנה"ס) וכדיקטטור.
קינקינטוס מהווה סמל לאהבת המולדת באגדות של הרפובליקה הרומית. התפרסם בפשטות הליכותיו ובוויתורו מרצון על הכוח שניתן לו.

בשנת 458 לפנה"ס הטילו אויביה של רומא הסגר על צבאהּ, וסכנת השמדה נשקפה לו. הסנאט שלח שליחים אל קינקינטוס והודיע לו כי הוא נבחר כראש המדינה, בזמן שחרש את שדהו. הוא ארגן במהירות את הצבא, הקיף את האויב והביסו, ועלה על רומא. כעבור 16 ימים התפטר קינקינטוס מתפקידו וחזר למשקו.

בשנת 439 לפנה"ס, כבן שמונים, הוענקו לו שוב סמכויות של שליט אבסולוטי. הוא כיהן בתפקיד זה 21 יום, והרג את הפלאֶבּי ספוריוס מאליוס שרצה להמליך עצמו כמלך רומא.

בסיפורי הגבורה הרומיים הוזכר קינקינטוס כמצביא-החקלאי, החוזר תמיד, אחרי כל קרב, אל משקו ומחרשתו, וכך מגביל את מעורבותו הפוליטית.

## קישורים חיצוניים

* 
* 

קטגוריה:קונסולים ברפובליקה הרומית
קטגוריה:דיקטטורים ברומא העתיקה
קטגוריה:אישים שעל שמם יישובים בארצות הברית
קטגוריה:אישים שחיו במאה ה-5 לפנה"ס
קטגוריה:אישים שחיו במאה ה-6 לפנה"ס
סולידר

**סולידר ס.א.ל** (בצרפתית: **Solidere S.A.L**) היא קרן הון משותפת, האחראית על תכנון ושיקום מרכז ביירות מאז סוף מלחמת האזרחים השנייה במדינה בשנת 1990. על פי ההסכם עם הממשלה, סולידר נהנית מסמכויות מיוחדות וסמכויות רגולציה מסוימות המוסדרות בחוק, שהופכות אותה לחברה בבעלות פרטית-ציבורית מיוחדת.

סולידר הוקמה ב-5 במאי 1994 על ידי ראש הממשלה דאז, רפיק אל-חרירי, והוגדרה כחברה פרטית הנסחרת בשוק המניות. שמה של הקרן הוא ראשי תיבות של Société libanaise pour le développement et la reconstruction de Beyrouth – "החברה הלבנונית לפיתוח ושיקום ביירות".

## פרויקטים
סולידר נחשבת לכוח העיקרי מאחורי עלייתה של ביירות בשנים האחרונות כמרכז אורבני משגשג בעל סיכוי לחזור לימיה הגדולים כ"פריז של המזרח התיכון". מלבד ההשקעה בפיתוח תשתיות, הבנייה החדשה, שיקום המבנים שנפגעו כתוצאה מלחימה והתכנון העירוני, משכה סולידר למרכז ביירות קמעונאים עולמיים כמו . הפרויקט המרכזי של החברה הוא פרויקט ה"": 100,000 מ"ר של שטח מסחר קמעונאי, שנפתח בשנת 2009. השקעות אחרות כוללות את "" (גן הרשות), "" וקומפלקס המגורים היוקרתי "", וכיום בעיקר "שער ביירות" ו"הכפר הפיניקי" שמתוכננים לעתיד הקרוב.

## פיננסים
מניות סולידר נסחרות בבורסות של  ושל , והחזקותיה הבינ"ל נסחרות בבורסות לונדון, פרנקפורט ו. מחיר המניה בבורסת ביירות עלה רבות בשנים האחרונות, מכ-$5 למניה בשנת 2004 עד לכ-$26 למניה בפברואר 2006. באותה שנה הכריזה החברה על דיבידנדים בשיעור של 100 מיליון דולר לבעלי המניות שלה. 

רוב משקיעיה של סולידר הם חברות השקעה אירופאיות וצפון אמריקאיות, וכן משקיעים פרטיים מהמפרץ. רפיק אל-חרירי עצמו החזיק ברוב מניות החברה לפני רציחתו ב-2005, ומשפחת אל-חרירי ממשיכה להחזיק ברוב מניות החברה.

## קישורים חיצוניים
* 

קטגוריה:לבנון: כלכלה
קטגוריה:ביירות
לה מרידיאן

[שמאל|ממוזער|250px|לה מרידיאן ב[מלבורן]]
**לה מרידיאן** (בצרפתית: **Le Méridien**) היא רשת מלונות יוקרה בינלאומית. הרשת מונה למעלה מ-150 מלונות בכל רחבי העולם, כשרובם באירופה, אפריקה ובמזרח התיכון.

החברה שייכת לרשת "Starwood Hotels & Resorts Worldwide" העולמית.

## היסטוריה
רשת לה מרידיאן נוסדה בשנת 1972 על ידי חברת התעופה הצרפתית, אייר פראנס. המלון הראשון שנבנה הוא 'Le Méridien Etoile'. מלון בן 1,000 חדרים בלב פריז. תוך שנתיים היו לרשת כבר עשרה מלונות באירופה ובאפריקה. עם השנים נבנו ונרכשו מלונות רבים נוספים בכל רחבי העולם. בשנת 1991 הרשת מנתה 58 מלונות.

בשנת 1994 הרשת נרכשה על ידי רשת המלונות הבריטית 'פורטה גרופ'. שנתיים לאחר מכן, 'פורטה גרופ' הייתה על סף הליך פירוק ונרכשה על ידי חברת תקשורת הבריטית 'גרדנה'.

בשנת 2001 החברה נרכשה על ידי נומורה גרופ, חברה מסחרית ענקית ביפן בעלות של 1.9 מיליארד אירו. רשת 'לה מרידיאן' התמזגה עם רשת המלונות 'פרינסיפלס' שנרכשה באותה השנה על ידי 'נומורה'.

בשנת 2004 הבעלות על הרשת הועברה ל'ליהמן ברדרס'
ב-24 בנובמבר 2005 הרשת נרכשה על ידי 'Starwood Hotels & Resorts' שהיא אחת מרשתות המלונות הגדולות בעולם. בבעלותה מספר רב של רשתות מלונות גדולות ובין היתר רשת מלונות 'שרתון'.

### בישראל

בישראל הרשת מופעלת על ידי פתאל ניהול מלונות. בישראל שלושה מלונות מרשת 'לה מרדיאן':
* 'מרידיאן ירושלים'
* 'מרידיאן חיפה' ('לאונרדו חיפה') (200 חדרים)
* 'מרידיאן ים המלח' (נרכש על ידי חברת 'דייוויד ריזורט') (557 חדרים)

"מרידיאן אילת" נמכר ונמצא כיום בבעלות רשת מלונות אסטרל.

## קישורים חיצוניים

* 

קטגוריה:רשתות בתי מלון
דער עמעס

ממוזער|גיליון דער עמעס
**דער עמעס** (נהגה "דֶר אֶמֶס"; "האמת" בהברה אשכנזית ובאורתוגרפיה הסובייטית של היידיש) היה עיתון סובייטי ביידיש שיצא לאור במוסקבה משנת 1918 ועד 1938.

## היסטוריה
"דער עמעס" הוצא לאור ביוזמת הוועד המרכזי של המפלגה הקומוניסטית של ברית המועצות, ונוהל בידי הייבסקציה, הזרוע היהודית של המפלגה. ה"יבסקציה", בהמשך לגישתם של מייסדי 'הבונד' (1897) ואוטונומיסטים יהודים אחרים במזרח אירופה, ראתה ביידיש את לשונם של המוני היהודים (בעוד העברית נתפשה כשפת האליטה הרבנית ומקושרת לדת ולריאקציה), ולכן ביקשה לטפח תרבות פרולטרית-לאומית יהודית ביידיש שתדבוק בתכנים סוציאליסטיים. כחלק מתהליך זה עודדו השלטונות הוצאת עיתונים ביידיש, בהם "דער עמעס" שיצא במוסקבה, ו"דער שטערן" ("הכוכב") שיצא בחרקוב.

העיתון שימש את המפלגה להפצת תעמולה קומוניסטית בקרב יהודי ברית המועצות, כנגד התנועות האידאולוגיות היריבות, כמו הציונות והבונד. הוא האשים את "הציונים הבורגנים" בהפצת רעיון הלאומיות היהודית כפעילות שעוררה תגובות אנטישמיות, ובפסילת ה"מנטליות הגלותית" כדי לעודד יהודים להגר מרוסיה לארץ ישראל. כותבי העיתון פנו לכל מגוון האוכלוסיות היהודיות בברית המועצות בכוונה לחנך ולהפנות אותם לאורח החיים היהודי החדש שאימצו, ולשם כך תקפו את כל מי שעמד בדרכם - מורי עברית, מנהיגים ומוסדות דתיים, והדת היהודית עצמה. בתקופה שלאחר מלחמת האזרחים הרוסית הקדיש העיתון טור קבוע לתיאור הרעב, האלימות והרדיפות שהיו מנת חלקם של היהודים תושבי העיירות בתחום המושב לשעבר, באשמת כוחות "ריאקציוניים" ו"קונטר-רבולוציוניים", ועודדו אותם לתמוך במפלגה הקומוניסטית כדי לזכות בהגנתה ובסיועה.

העיתון נאבק נגד אנטישמיות בברית המועצות ומחוץ לה, ועם עליית היטלר לשלטון בגרמניה הוקיע שוב ושוב את משטרו הגזעני.

"דער עמעס" השתמש בכתיב היידי הסובייטי המתוקנן החדש וכל המילים שמקורן בעברית אויתו אחרת, ללא אותיות מנצפ"ך סופיות ועוד. הדבר נעשה הן על מנת להסיר כל זכר לשפה זו, שנחשבה ל"שפה ריאקציונית" מהיותה קשורה לדת ולציונות; והן כדי להקל על דור שלא היה מסוגל לקרוא את המילים העבריות ונזקק לאיות אחיד ותקני עם אותיות אהו"י. כך למשל נכתבו בעיתון מילים כמו "קלייקוידעש" ("כלי קודש"), "קידעשאשעמ" (קידוש השם), "באל-טפילע ומאגיד" (בעל תפילה ומגיד) ועוד. הכתיב "עמעס" עצמו הוא גרסה יידישיסטית של הכתיב העברי התקני, "אמת".

עורכו הראשון של "דער עמעס", משנת 1918, היה שמעון דימנשטיין. ב-1921 עבר תפקיד העורך לידי משה ליטווקוב, שמילא אותו עד שבתקופת הטיהורים הגדולים סר חינו בעיני הממשל. הוא הודח מהתפקיד באוקטובר 1937, נעצר והוצא להורג שבועות אחדים לאחר מכן. ב-1938 נסגר העיתון בידי השלטונות.

## ראו גם
* יידישיזם

## קישורים חיצוניים
* 

## הערות שוליים

עמעס
קטגוריה:עיתונים סובייטיים
קטגוריה:יהדות ברית המועצות
קטגוריה:תעמולה בברית המועצות
קטגוריה:עיתונים וכתבי עת קומוניסטים
Strangers in the Night

**Strangers in the Night** הוא אלבום מאת הזמר האמריקני פרנק סינטרה, זהו אלבום האולפן ה-47 של סינטרה וה-20 היוצא בחברת ההקלטות רפרייז רקורדס. האלבום יצא בשנת 1966.
## הפקה
האלבום, Strangers in the Night, סימן את חזרתו של סינטרה אל ראש מצעדי הפזמונים והמכירות וחיזק את הקאמבק אותו החל לבצע באמצע שנות ה-60, סינטרה לא פרש באופן רשמי במהלך שנות ה-60 אך ההידרדרות במעמדו כזמר מוביל סימנה לרבים מהמבקרים את שקיעתו כזמר, אלבום זה ושני האלבומים שקדמו לו, September of My Years ו-A Man and His Music, סימנו שוב את עלייתו המטאורית ופנייתו אל קהל חדש שמילא את שורות מעריציו שהדלדלו במהלך תחילת שנות ה-60.

על אף שטען כי סלד משיר הנושא של האלבום, הצליח סינטרה, להמציא עצמו כמעט מחדש בשיר זה, כאשר הוא השתמש במלוא עושרו של קולו המבוגר, ובכך ביסס עצמו ככוכב בר קיימא היכול להתקיים בתהפוכות שעברו על המוזיקה בשנים אלו. סינטרה פנה עתה לקהל מיינסטרים חדש מבלי לאבד את מקור הכוח שלו, מעריציו הוותיקים שהלכו איתו לאורך שנים רבות.

באלבום שילב סינטרה מקצבי פופ חדישים עם שירים מתוזמרים בידי הביג בנד. בעזרתו של נלסון רידל, איתו עבד סינטרה בפעם האחרונה לאחר ששיתפו פעולה לאורך שנים רבות, הורכב אלבום מאוזן המשלב בין ישן וחדש. רידל השתמש בכלי המיתר, כלי הנשיפה והאורגן בצורה מטעה ויצר אלבום קל להאזנה שנעם גם למעריציו הוותיקים אך גם פנה אל קהל צעיר חובב הפופ שהתלהב מהשירים המושמעים ברדיו.

בטקס פרסי הגראמי של שנת 1967 זכה סינטרה בשני פרסים על עבודתו באלבום: שיר השנה לזמר והקלטת השנה, שניהם לשיר הנושא, "Strangers in the Night". בנוסף זכה סינטרה בטקס של אותה שנה בפרס אלבום השנה עבור אלבום אחר שלו, A Man and His Music.

המכירות של האלבום חצו את רף המיליון עותקים והאלבום זה היה האלבום "הרגיל" היחיד שזכה לעשות זאת, כל שאר האלבומים שחצו את רף המיליון היו אוספי להיטים, שירי חג מולד או שני אלבומי הדואט שהוציא בסוף הקריירה.

## משתתפים
* פרנק סינטרה - קולות
* נלסון רידל - מארגן, מנצח
* ארני פרימן

## רשימת שירים

# Strangers in the Night
# Summer Wind
# All or Nothing at All
# Call Me
# You're Driving Me Crazy!
# On a Clear Day
# My Baby Just Cares for Me
# Downtown
# Yes Sir, That's My Baby
# The Most Beautiful Girl in the World

## קישורים חיצוניים

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת רפרייז רקורדס
קטגוריה:זוכי פרס גראמי לאלבום הלא קלאסי המעובד הטוב ביותר
פנג'אבי

**פֵּנְגַ'אבִּי** (בכתב שאהמוקהי: **پنجابی**; בכתב גורמוקהי: **ਪੰਜਾਬੀ**) היא שפה הודו-ארית המדוברת בעיקר בחבל פנג'אב שבצפון תת-היבשת ההודית. היא אחת השפות הנפוצות בעולם, עם כ-150 מיליון דוברים.

בשל חלוקת הודו, גם השפה פנג'אבי מחולקת לשני ניבים עיקריים:
* ניב מערבי (פקיסטני), הנכתב בכתב שאהמוקהי (شاہ مُکھی) המבוסס על האלפבית הערבי, והוא השפה הרשמית במחוז פנג'אב של פקיסטן.
* ניב מזרחי (הודי), הנכתב בכתב גורמוקהי (ਗੁਰਮੁਖੀ), והוא השפה הרשמית במדינת פנג'אב של הודו.

לפנג'אבי מעמד רשמי בדת הסיקית, שרוב מאמיניה דוברי פנג'אבי מזרחית, ולרוב הם מבצעים גם את הטקסים הדתיים שלהם בשפה זו.

[ממוזער|שמאל|תפוצת השפה ב[תת-היבשת ההודית]]

## קישורים חיצוניים

* Sarah Veach, Katy Williamson, PUNJABI: CULTURE & LANGUAGE: MANUAL, Multicultural Issues in Communication Disorders, Texas State University
* 

קטגוריה:פקיסטן: שפות
קטגוריה:הודו: שפות
קטגוריה:שפות הודו-איראניות
קטגוריה:פנג'אב
הלוח הדרום-אמריקאי

ממוזער|300px|בצבע סגול - הלוח הדרום-אמריקאי
**הלוח הדרום-אמריקאי** הוא לוח טקטוני שנמצא מתחת ליבשת אמריקה הדרומית וגולש מזרחה כלפי ההרכס המרכז-אטלנטי. הלוח הדרום-אמריקאי גובל עם לוח נסקה ממערב, בלוח הקריבי ובלוח הצפון-אמריקאי מצפון, בלוח האפריקאי ממזרח ובלוח סקוטיה ובלוח האנטארקטי מדרום.

שטח הלוח עומד על כ-43,617,000 קמ"ר, דבר שמציב אותו במקום השביעי מבחינת שטח מבין כל הלוחות הטקטונים.

הרי האנדים התרוממו בתהליך של קימוט והעתק שנוצר ברובו על ידי לוח נסקה שנכנס תחת מערב הלוח הדרום-אמריקאי. עד היום האנדים ממשיכים להתרומם בתהליך זה, הנקרא אורוגנזה. החום הרב שנוצר מחיכוך בין כל הלוחות (בעיקר: לוח נסקה, הלוח האנטארקטי ולוח סקוטיה) מתיך את הלוח הדרום-אמריקאי ויוצר מאגמה. הלחץ הרב גורם למאגמה לפרוץ החוצה דרך הרי געש, חורים בלוחות שנוצרו בגלל הקימוט. באנדים יש כ-20 הרי געש שחלקם פעילים גם היום.

## קישורים חיצוניים

קטגוריה:ערכים שבהם תבנית בריטניקה אינה מתאימה
דרום-אמריקאי
קטגוריה:אמריקה הדרומית: גאולוגיה
צנהג'ה

[שמאל|300px|ממוזער|להקת ריקוד של בני הצנהג'ה מ[סהרה הספרדית בפסטיבל פולקלור שהתקיים במרקש.]]**צנהג'ה** (בערבית: **صنهاجة**) הם קונפדרציית שבטים ברבריים במגרב, בדומה לזנאטה והמסמודה.
עד המאה ה-9 חיו הצנהג'ה בצפון הסהרה והיו פגנים, נוצרים, פוליתאיסטים או אנימיסטים. עם בואם של הערבים למגרב נדחקו בני הצנהג'ה דרומה להרי האטלס, דרום מרוקו ומאוריטניה. חלקם הגיעו לסודאן, לאזור נהר סנגל ולניז'ר. שבט קוטאמה נדד לאזור ג'יג'ל (جيجل), כיום באלג'יריה. 

כחלק מגל ההתאסלמות, הפכו בני הצנהג'ה למוסלמים סונים אולם לא היו אדוקים בדתם ושימרו על חלק מהמנהגים הישנים. בתחילת המאה ה-11 השתלטה קבוצה מתוך הצנהג'ה, אנשי המורביטון האדוקים יותר בדתם על הנהגת קונפדרציית השבטים הצנהג'יים.

בהנהגת המורביטון השתלטו שבטי הצנהג'ה על רוב שטחה של מרוקו בגבולתיה היום וחלקים ממדינות נוספות.

במחצית המאה ה-11 יצאו אנשי הצנהג'ה לעזרת השושלת העבדית בספרד, סייעו בניצחונות על הכוחות הנוצריים והשתלטו על מחוז סביליה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:עמי אפריקה
קטגוריה:צפון אפריקה
קטגוריה:ברברים
קטגוריה:סהרה המערבית: קבוצות אתניות
קטגוריה:ברברים: תרבות
דניאל בון

**דניאל בּוּן** (באנגלית: **Daniel Boone**; ) היה צייד, סייר וחלוץ אמריקאי מפורסם, מראשוני המתיישבים בשטח שממערב לאזור 13 המושבות, שהפכו מאוחר יותר לארצות הברית.

היותו של בּוּן "פורץ גבולות" (תרתי משמע), הפך אותו לאחד מהגיבורים העממיים הראשונים בארצות הברית. הוא נודע בעיקר כחלוץ הראשון שיישב את אזור קנטקי, שבתקופה ההיא שכנה ממערב למושבות שהיוו את תחילת ארצות הברית. למרות התנגדות האינדיאנים, שקנטקי שימשה אותם כאזור צייד מסורתי, פרץ בּוּן דרך במעבר קמברלנד והקים את בונסבורו (Boonesborough), היישוב הראשון מעבר להרי האפלצ'ים, שתושביו היו דוברי אנגלית. עד סוף המאה ה-18, עברו כ-200,000 איש בדרך שסלל בּוּן לקנטקי (Wilderness Road).

בּוּן השתתף כקצין במלחמת העצמאות של ארצות הברית (1775 – 1783), בקנטקי, בעיקר מול אינדיאנים שתמכו בבריטים. ביולי 1776, בתו של בון, ג'מימה, ושתי נערות נוספות, נחטפו על ידי קבוצת לוחמים אינדיאנים בזמן ששטו על סירה בנהר. בון וקבוצת גברים יצאו בעקבותיהם, וכעבור יומיים הצליחו להדביק אותם ולשחרר את הנערות. האירוע שימש השראה לסיפור ברומן הקלאסי "המוהיקני האחרון". ב-1778 נלקח בון עצמו בשבי על ידי שבט השאווני, אך הצליח לברוח. לאחר המלחמה שימש כפוליטיקאי וכסוחר קרקעות בקנטקי. עסקיו לא צלחו ולכן עבר למיזורי, שם נפטר.

חייו של דניאל בּוּן שימשו השראה לאמריקנים רבים, בעיקר לאחר שקורות חייו פורסמו בשנת 1784 ושמו הפך למפורסם ברחבי ארצות הברית ובאירופה. לאחר מותו כיכבה דמותו בסיפורי עם בדיוניים רבים. הרפתקאותיו האמיתיות והבדיוניות שימשו כבסיס ליצירת דמותו של החלוץ ב"מערב הפרוע" של ארצות הברית.

## קישורים חיצוניים

* 
* 

## הערות שוליים

קטגוריה:אמריקאים ילידי פנסילבניה
קטגוריה:מגלי ארצות אמריקאים
קטגוריה:פולקלור אמריקאי
קטגוריה:חברי היכל התהילה לאמריקאים הגדולים
קטגוריה:אישים שהונצחו על בולי ארצות הברית
קטגוריה:מלחמת שבע השנים: אישים
קטגוריה:אישים במערב הישן של אמריקה
קטגוריה:אמריקאים שנולדו ב-1734
קטגוריה:אמריקאים שנפטרו ב-1820
אמנה בדבר תמרורים ואותות בדרכים

left|400px
ה**אמנה בדבר תמרורים ואותות בדרכים** (נקראת גם **אמנת וינה בנושא תמרורים וסימני דרך**, (באנגלית: **Vienna Convention on Road Signs and Signals**) היא אמנה בינלאומית בעניין תימרור ורימזור אשר נחתמה בווינה, בירת אוסטריה, בשנת 1968. האמנה נועדה להגביר את הבטיחות בדרכים באמצעות ניסוח תקנים בינלאומיים אחידים.

האמנה התקבלה בוועידת האו"ם, לאחר שאומצה על ידי המועצה הכלכלית-חברתית של האומות המאוחדות בוועידה שנערכה בתאריכים 7–8 בנובמבר 1968. האמנה נכנסה לתוקפה מקץ עשר שנים, ב-6 ביוני 1978, היא מתבססת על החלטות קודמות מ-1931 ומ-1949, ובשנת 2003 התקבלו לה תיקונים.

ארצות הברית אינה צד לאמנה ובמדינותיה מוצבים תמרורים השונים משמעותית מתקני הוועדה. רוסיה התאימה את מערכת התמרורים שלה לדרישות האמנה בשנת 2006. בעקבותיה הלכו מספר מדינות נוספות במרחב הפוסט-סובייטי, למשל אזרבייג'ן.

במדינת ישראל, מרבית התמרורים דומים לתקנים אלה, אך יש יוצאי דופן בולטים כמו תמרור ה"עצור" הישראלי המכיל איור של יד.

## טבלה

## ראו גם
*תמרורים בישראל
*סימוני תנועה בכביש

## קישורים חיצוניים

* הנוסח המלא של החלטות הוועדה 
* לוח תמרורי ישראל באתר משרד התחבורה 
* עדכונים להחלטות הוועדה
* אתר המוקדש לתמרורים מרחבי העולם

קטגוריה:תקנים
קטגוריה:בטיחות בתחבורה
קטגוריה:תמרורים
תמרורים ואותות בדרכים
קטגוריה:דיני תעבורה
מסמודה

**מסמודה** (בברברית: **ⵉⵎⵙⵎⵓⴷⵏ**, בערבית: **مصمودة**, תעתיק מדויק: **מצמודה**) היא קונפדרציית שבטים ברבריים גדולה במגרב, בדומה לזנאטה וצנהג'ה.

שבטי המסמודה התיישבו בחלקים נרחבים בשטחים שבריבונות מרוקו של היום, והתמחו בחקלאות. האצילים המסמודים התגוררו באגמט שבהרי האטלס. השבטים הברברים זנאטה והצנהג'ה פלשו לשטחים של המסמודה במאה ה-10 שטחים שנכבשו במאה ה-12 על ידי הבדואים.

מאחד שבטי המסמודה בתחילת המאה ה-12 היה עבדאללה אבן תומארת שהקים את השושלת המורית הברברית המוסלמית, אל-מוואחידון ואיחד את אזור המגרב עם אנדלוסיה.

אנשי המסמודה איבדו את זהותם הפוליטית בעקבות נפילת אל-מוואחידון, דבר שהגביר את תחושת הבדלנות בקרב אנשי קונפדרציית השבטים.

כיום, קבוצת המסמודה מזוהה בעיקר עם דוברי השפה תשלחית. המסמודה קשורים לקבוצה האתנית הברברית הנקראת שלוחים, והשלוחים מייחסים את מקורם לשבטי המסמודה.

## הערות שוליים

קטגוריה:עמי אפריקה
קטגוריה:צפון אפריקה
קטגוריה:ברברים
קטגוריה:מרוקו: קבוצות אתניות
כנסיית שנים עשר השליחים (ישראל)

שמאל|ממוזער|250px|פרסקו מחוץ לכנסייה המתאר את שנים עשר השליחים אוחזים בדגם של הכנסייה
**כנסיית שנים-עשר השליחים** (ביוונית: אקליסיה אפוסטולון = **Εκκλησία Αποστόλων**, בערבית:**كنيسه الرسل السبعه** - "כנסיית שבעת השליחים") היא כנסייה יוונית-אורתודוקסית בכפר נחום שעל חופה הצפוני של הכנרת. הכנסייה הוקמה בשנת 1931 והיא שוכנת במזרחו של כפר נחום, כ-150 מטרים ממזרח לכנסיית בית פטרוס הקתולית-פרנציסקנית. במקום מנזר קטן ובו נזירים בודדים. 

היישוב הראשון שידוע כי התקיים במקום, קם בשנת 749, כאשר כפר נחום המערבית נהרסה עד היסוד ברעידת אדמה. בראשית המאה ה-20 פעל במקום מנזר קטן, והפטריארך היווני של ירושלים אף נהג לשהות בו בימי החורף. הכנסייה נבנתה בין השנים 1927 -1931, אך בעקבות מלחמת העצמאות נותרה בשטח מפורז בין ישראל לסוריה, ובמקום התגוררה משפחה דרוזית שהפכה את הכנסייה לרפת. ב-1969 הגיע נזיר יווני למקום והחל בשיפוצו יחד עם אימו. מאז חודש האתר באופן קבוע, ובשנים האחרונות החל נוהג בו מנהג טבילה במי הכנרת בחג ההתגלות האורתודוקסי החל ב-18 בינואר (אירוע זהה נערך בנהר הירדן בקאסר אל יהוד). 

הכנסייה הקטנה נושאת 12 כיפות אדומות, וקבועים בה חלונות צבעוניים המכתיבים את איכות האור בחלל המבנה. בפנים המבנה איקונוסטזיס משיש אדום, וכמעט כל קירותיה מקושטים בציורי קיר עשירים. לשם הציורים האלו הובאו ציירים-אמנים מיוון, והעבודה מתבצעת באתר עצמו או ביוון על גבי בד קנבס, שמובא לאחר מכן לכפר נחום ומודבק על הקירות. בגג הכנסייה שתי כיפות גדולות - באחת נראה ישוע המלך וסביבו נביאי הברית הישנה אשר לפי המסורת צפו את בואו, ובכיפה השנייה נראה ישוע כאיש מבוגר עטור זקן, וסביבו הקדושים שקדמו למשה. נושאים נוספים המתוארים בכנסייה הם המדונה והילד, צליבת ישוע, קומו לתחייה ויום הדין האחרון.

## קישורים חיצוניים

שנים-עשר השליחים
שנים-עשר השליחים
קטגוריה:כפר נחום
חדשה בעיר

**חדשה בעיר** (באנגלית: **New In Town**) הוא סרט קולנוע אמריקאי מסוגת קומדיה רומנטית, בבימויו של ג'ונס אלמר. הסרט יצא לאקרנים ב-30 בינואר 2009. הסרט צולם בוויניפג שבקנדה, במינסוטה, ובמיאמי שבפלורידה.

## עלילה
לוסי היל (רנה זלווגר) היא עובדת שיווק בכירה בחברה ליצור מוצרי חלב שמרכזה במיאמי. היא נהנית מהחיים ובעיקר רוצה קידום. כך, היא נשלחת לניו אלם, מינסוטה כדי לראות האם יש צורך במפעל שם. לוסי לא מתקבלת טוב; רוב התושבים רואים בה "צפונית", קרה ומתנשאת. בנוסף, היא מצליחה להסתכסך עם נציג האיגוד המקצועי של האזור, טד (הארי קוניק ג'וניור).

אחרי שטד מציל אותה מסופת שלגים, לוסי לומדת להתחבר לאוכלוסייה המקומית. בעקבות זאת, כאשר מנהלי החברה רוצים לסגור את המפעל, לוסי מצילה אותו על ידי ייצור מתכון חדש של חברתה ומזכירת החברה בלנש (שיבון פאלון) וכך ניצל המפעל. בסוף הסרט, לוסי חוזרת לניו אלם כדי לנהל את המפעל.

## צוות שחקנים
* לוסי היל - רנה זלווגר
* טד מיטשל - הארי קוניק ג'וניור
* סטו קופנאפר - ג'יי קיי סימונס
* בלנש גונדרסון - שיבון פאלון
* טרודי ואן אודן - פרנסס קונרוי

## קישורים חיצוניים
* 

קטגוריה:סרטי קומדיה
קטגוריה:סרטי 2009
גביע המפרץ לאומות

**גביע המפרץ** (בערבית: **كأس الخليج العربي**), הידוע גם בשם "*אלחליג'י*", הוא גביע כדורגל בו משתתפות מדינות המפרץ הערבי.

גביע המפרץ הוקם באולימפיאדת מקסיקו סיטי בשנת 1968 על ידי בחריין, כווית, ערב הסעודית וקטר, ונערך לראשונה בבחריין בשנת 1970. מאוחר יותר הצטרפו למשחקים גם עומאן, תימן, עיראק ואיחוד האמירויות הערביות. כיום מנוהל המפעל על ידי איגוד התאחדויות הכדורגל הערביות, ונערכות בו גם תחרויות לספורטאים צעירים.

## רשימת תחרויות

## שיאי הזכיות בתחרות

* נבחרת עיראק הייתה מורחקת מן התחרות בין השנים 1991 ל-2003.
*נבחרת תימן מעולם לא זכתה בתחרות.
*בתחרויות 2007, 2009, 2010, 2017-18, 2019 ו-2023 לא נערך משחק לקביעת המקום השלישי.

## טבלת שערים מכל הזמנים
שמאל|ממוזער|250px|משחק כדורגל במהלך הגביע ב-2007

*כווית כבשה את שערה ה-100 ב-03.03.1988 במשחק נגד קטר.
*ערב הסעודית כבשה את שערה ה-100 ב-19.10.1996 במשחק נגד קטר.
*קטר כבשה את שערה ה-100 ב-16.12.2004 במשחק נגד עומאן.
*עיראק כבשה את שערה ה-100 ב-02.10.2010 במשחק נגד כווית.
*בחריין כבשה את שערה ה-100 ב-11.01.2013 במשחק נגד קטר.
*איחוד האמירויות הערביות כבשה את שערה ה-100 ב-11.01.2013 במשחק נגד עומאן.

## גביע המפרץ עד גיל 23
בשנת 2008 החל איגוד התאחדויות הכדורגל הערביות לארגן טורניר בין נבחרות מדינות המפרץ הפרסי לשחקנים מתחת לגיל 23. התחרות נערכה בערב הסעודית במתכונת של שלב בתים, בו השתתפו חמש נבחרות, כאשר המנצחת הייתה ערב הסעודית, הסגנית בחריין ובמקום השלישי זכתה קטר.

## גביע המפרץ עד גיל 17
בשנת 2008 החל איגוד התאחדויות הכדורגל הערביות לארגן תחרות בו ישתתפו נבחרות הU17 של מדינות המפרץ. הטורניר הראשון נערך בערב הסעודית בהשתתפות ארבע מדינות. הטורניר התקיים במתכונת שלש לב בתים. ערב הסעודית זכתה באליפות, ואיחדו האמירויות הערביות זכתה במקום השני.

## קישורים חיצוניים

קטגוריה:תחרויות כדורגל לנבחרות לאומיות
קטגוריה:תרבות ערבית
קטגוריה:תחרויות כדורגל באסיה
קטגוריה:מועצת שיתוף הפעולה של מדינות המפרץ
ערפל (להקה)

**ערפל** (**Arafel**) היא להקת בלאק מטאל ופולק מטאל ישראלית מתל אביב שהוקמה ב-1997.

## היסטוריה
ערפל הוקמה ב-1997 על ידי **Leshii** המתופף, **Oboroten** הסולן והגיטריסט, **G.R.O.M** על הבאס ו**Candlelight** הקלידן.
סגנון הלהקה הוגדר כבלאק מטאל המושפע מפולק רוסי ואוקראיני. כעבור שנתיים הקליטו דמו בשם **Skazki Starogo Lesa** ("סיפורי היער העתיק"), שנמכר בארץ בכ-200 עותקים על גבי קלטות ובאירופה בעוד 500 עותקים. ללהקה הצטרף הגיטריסט **Felius**.

בין השנים 2000 ל-2002 הלהקה התמקדה בעיקר בהופעות בארץ. בסיומה של תקופה זו טסו לפולין להקלטת אלבום הבכורה, **The Way of Defender**, שהקונספט שמאחוריו מתרכז במצביא הרוסי מהמאה ה-13 אלכסנדר נבסקי, שנחשב לגיבור לאומי. האלבום זכה לציונים גבוהים בכמה ממגזיני מטאל ברחבי העולם. בספטמבר 2003, הצטרף הגיטריסט דניאל וורפולומייב.

ב-2005 שוחרר אלבומה השני של הלהקה, **Second Strike: Through the Flames of the Ages**, שהוקלט גם הוא בפולין. באלבום מתארח סולן להקת הבלאק הרוסית Tvangeste, כאשר את עמדת הבס אייש הגיטריסט-דניאל.

ב-2006 התפצלה הלהקה כאשר הגיטריסט דניאל וורפולומייב והקלידן אלכס קרלינסקי הקימו יחד את הרכב הפאוור מטאל **Acropolis**. **[[איליה בדרוב]]** (כסולן) ו**[[פאבל מיטייאנין]]** (כגיטריסט), שניהם מלהקת הת'ראש/דת' מטאל הישראלית The Fading, הצטרפו ללהקה באותה שנה ואחריהם לא איחר להצטרף R.K מ-Deface לעמדת הבס. אך הרכש הבולט באותה שנה היה הצטרפותה של נאשה (בעבר מ Anora Dimentia) ככנרית.

ב-2008 עזבו איליה ופאבל את ערפל מכיוון שהקדישו את רוב זמנם ללהקתם השנייה, The Fading.
באותה שנה הצטרף ללהקה סולן להקת הפולק-ויקינג הגרמנית Equilibrium - **[[הלגה סטאנג]]** (**Helge Stang**).באותו גל של שינויים התנתקה הלהקה מהלייבל "Sauron Productions" שהיה מזוהה עמה עד עכשיו והחלה את דרכה בכניסה לסצנת המטאל האירופאית עם שירה באנגלית ולא ברוסית ואף באלבומה העתיד להגיע צפוי לצאת שיר בשפה הגרמנית.

כיום הלהקה מנגנת חומר המקבץ מגוון סגנונות תוך כדי שמירה על שורשים עממיים ואלמנטים מודרניים מז'אנר הדת' והויקינג מטאל כאשר את תפקידי הגיטרה השנייה מבצע הכינור בשילוב פדלים שבדרך כלל מתיישמים על כלים חשמליים.

## אלבומים

#Skazki Starogo Lesa - 1999 (דמו)
#The Way Of Defender - 2003
#Second Strike: Through the Flames of the Ages - 2005
#For Battles Once Fought - 2011


## קישורים חיצוניים

* 

קטגוריה:להקות בלאק מטאל ישראליות
מערכת ניהול סוללות

**מערכת ניהול סוללות** (**Battery Management System** - BMS) היא התקן אלקטרוני שנועד לנהל סוללה חשמלית יחידה או מארז סוללות. המערכת מנטרת את מצב סוללה, מחשבת נתונים משניים, מדווחת על נתונים אלה, מייצבת אותם ומאזנת בין מצב הסוללה והסביבה. המערכת יכולה, בנוסף לפעולת הטעינה והפריקה של הסוללה גם להציג נתונים באמצעות נוריות, מסך תצוגה, תקשורת נתונים קווית או אלחוטית.

## שימושים
### מעקב
מערכת כזאת עשויה לנטר את מצב הסוללה כפי שמיוצג על ידי מדדים שונים, כגון:
* מתח חשמלי: מתח כללי, מתח של תאים בודדים, מתח מינימלי ומקסימלי, אופיין על פי תקופה.
* טמפרטורה: טמפרטורה ממוצעת, טמפרטורת האוויר המוזרם או הנפלט, טמפרטורות של תאים בודדים.
* מצב הטעינה או עומק הפריקה: כדי לדעת באיזו מידה הסוללה טעונה.
* תקינות הסוללה.
* זרימת האוויר: על-מנת לשלוט בחום הסוללה וסביבתה (עבור סוללות שמצריכות זרימה שכזאת).
* זרם חשמלי.

בנוסף, BMS יכול לחשב גם ערכים המבוססים על הנתונים לעיל, כגון:
* זרם חשמלי מרבי, עבור הגבלת הזרם לטעינת הסוללה ולפריקתה.
* סה"כ אנרגיה בסוללה מאז הייצור שלה.
* סה"כ זמן עבודה של הסוללה, מאז הייצור שלה.
* יתרת האנרגיה שנותרה בסוללה עד לצורך בטעינה חדשה.

### הגנה
המערכת יכולה להגן על הסוללה ולשפר את משך השימוש שלה על ידי הפעלתה בתחום של תנאים מיטביים, בעיקר זרמים, מתחים, טמפרטורות ולעיתים גם לחצים בטווח הרצוי. בין התופעות אותן יכולה המערכת למנוע:
* טעינת יתר
* פריקת יתר 
* מתח יתר (במהלך טעינה) 
* תת-מתח (במהלך פריקה) 
* התחממות יתר 

בנוסף, המערכת יכולה לתת התראה על תקלה, צורך בהחלפה של סוללה או מארז לקראת תום התפקוד ועל סיום התפקוד של סוללה.

### מיטוב

## טופולוגיה

## קישורים חיצוניים

קטגוריה:סוללות
חומצה אורגנית

**חומצה אורגנית**, היא תרכובת אורגנית בעלת קצה חומצי אשר ה-pH שלה הוא נמוך מ-7. החומצה האורגנית הנפוצה ביותר היא חומצה קרבוקסילית אשר לה קצה COOH-, כלומר פחמן הקשור בקשר כימי אחד (כפול) לחמצן ובקשר כימי שני לקבוצת OH (חמצן - מימן).
הקבוצה האורגנית של החומצה היא שתקבע את חוזק החומצה. חומצה חזקה היא בעלת pH הקרוב ל-1 וחומצה חלשה היא בעלת pH המתקרב ל-7 . 

## תכונות של חומצה אורגנית
חומצות אורגניות הן בדרך כלל חומצות חלשות ואינן מתמוססות היטב במים. חומצות בעלות קבוצה אורגנית קצרה כמו חומצה לקטית בדרך כלל מתמוססות יותר בקלות במים. חומצות בעלות קצה אורגני גדול יותר כמו חומצה בנזואית אינן מתמוססות היטב במים.
החומצות האורגניות מתמוססות היטב בממסים אורגניים.

## קישורים חיצוניים

* 

קטגוריה:חומצות
CAN-bus

**CAN-bus** (קיצור של Controller Area Network, לעיתים גם **CAN network**) הוא פרוטוקול תקשורת מתוקנן שתוכנן לאפשר למיקרו-בקרים והתקנים אחרים לתקשר האחד עם השני. במקורו, יועד לשימוש במערכות רכב אך משמש כיום גם בתחומים אחרים.

פיתוחו של ה-CAN-bus התחיל במקור בשנת 1983 על ידי חברת בוש, ומפרט ראשון של הפרוטוקול פורסם רשמית בשנת 1986. הרכיבים הראשונים שמימשו אותו יוצרו בשנת 1987 על ידי אינטל ופיליפס. חברת בוש פרסמה את גרסה 2.0 למפרט בשנת 1991. בהמשך, יצר ארגון התקינה הבינלאומי את תקן ISO 11898, בהסתמך עליו.

במקורו, הגדיר פרוטוקול ה-CAN את שכבת הקו (שכבה 2 על פי מודל ה-OSI) בלבד, כתקשורת חבילות קצרות מאוד (עד 8 בתי מידע לחבילה), מבלי להגדיר את השכבות הפיזיות. הגדרות שכבות פיזיות שונות נתווספו בגרסאות מאוחרות יותר.

## קישורים חיצוניים

* ההיסטוריה של CAN, מתוך אתר CAN in Automation
* מפרט CAN של בוש, גרסה 2.0 (ספט' 1991), מאתר בוש.

קטגוריה:מערכות בקרה
קטגוריה:אפיקי מחשב
פתרון נאש

בתורת המשחקים, **פתרון נאש** הוא ערך של משחק, המתקיים בתנאים רחבים למדי. ג'ון פורבס נאש הגדיר את הפתרון שלו למשחק מיקוח על בסיס עקרונות מנחים מסוימים. חישוב הפתרון כרוך במציאת מקסימום לפונקציה סקלרית המבטאת שטח של מלבן, כפי שמפורט להלן.
ניתן עם זאת, לאפיין את הפתרון של נאש גם בדרך גאומטרית, ובכך לאפשר נקודת מבט שונה לקיומו.
לויד שפלי למשל, עשה שימוש בהצגה הגאומטרית כדי להציע עקרונות שונים עליהם יכול להיות מושתת הפתרון של נאש.

## פתרון נאש
נאש מצא, כי לכל משחק מיקוח אשר מקיים את ארבעת העקרונות: עקרון הסימטריה, עקרון היעילות, עקרון הקווריאנטיות תחת טרנספורמציות אפיניות ועקרון האי תלות באפשרויות לא רלוונטיות,
יש פתרון יחיד המוגדר על ידי:

N(S,d) = argmax_{x \in S, d \leq x}(x_1-d_1)(x_2-d_2)

כאשר, \,S\subseteq \mathbb{R}^2 היא קבוצת כל התוצאות האפשריות של המשחק, d \in S היא נקודת אי ההסכמה, והנוסחה לעיל מבטאת את הנקודה היעילה (x_1,x_2) \in S שעבורה המלבן שקודקודו השמאלי תחתון הוא d והימני עליון הוא (x_1,x_2)  הוא בעל שטח מרבי.

## אפיון גאומטרי
### הגדרת עזר
תהי S  קבוצה קמורה וסגורה ב-\,\mathbb{R}^2 ותהי x  נקודה על השפה של S .
**תומך** של S  ב- x  הוא כל ישר העובר דרך x  כך שהקבוצה S  נמצאת מצד אחד של הישר.

### משפט
לכל משחק מיקוח (S,d) המקיים את ארבעת העקרונות של נאש, הנקודה y  מזדהה עם הפתרון של נאש, אם ורק אם היא נקודה יעילה ב- S, ויש ישר תומך l  של S  ב- y  כך שהמשולש שקודקודיו הם y,d ונקודת החיתוך של l  עם הישר x_2=d_2  הוא משולש שווה-שוקיים, שבסיסו על הישר x_2=d_2 .
* במילים פשוטות, אם ניתן לשרטט משולש שווה-שוקיים, שבסיסו הוא הישר האופקי שיוצא מ-d ימינה, קודקודו העליון הוא נקודה יעילה ב-S שיש לה תומך, וקודקודו הימני הוא מפגש התומך עם בסיס המשולש, אזי הקודקוד העליון מזדהה עם הפתרון של נאש.
* ניתן לראות לפי ההגדרה של הישר התומך כי הוא אינו יחיד בהכרח. למשל אם נדמיין לצורך הפשטות מלבן במישור, הרי שלפינתו הימנית העליונה ישנם אינסוף תומכים. עובדה זו לא סותרת את המשפט. אדרבא, מספיק תומך אחד בנקודה, שיקיים את הדרישה הגאומטרית המבוקשת כדי שאותה נקודה תזדהה עם הפתרון של נאש.
* שפלי ביקש לאפיין את הפתרון של נאש על בסיס מונחים של "תועלות משותפות", כדי להתגבר על הביקורת כנגד עקרון הקואוריאנטיות ועקרון האי תלות של נאש. באופן כללי, השאלה המעניינת לפיו היא כיצד לתרגם הפסד או רווח במשחק, למונחים של תועלת שניתנים להשוואה. השיפוע של הישר התומך שיוצר את משולש שווה השוקיים שבמשפט, מבטא לפי שפלי מעין יחס חליפין בין יחידות התועלת של שחקן אחד ליחידות התועלת של השחקן השני. קיומו של יחס כזה מבטיח את קיום הפתרון של נאש, ויחד איתו מאפשר לשפלי להגדיר עקרונות מבוססי "תועלות משותפות".

## ראו גם
* מונוטוניות (משחק מיקוח)
* פתרון קלעי סמורודינסקי
* מונחים בתורת המשחקים

## לקריאה נוספת
* שמואל זמיר, מיכאל משלר, אילון סולן, **תורת המשחקים**, הוצאת הספרים ע"ש י"ל מאגנס, 2008.

קטגוריה:תורת המשחקים
גאלה גאולו

**גאלה גאולו** (באיטלקית: **Galla Gaulo**) או **גאלה לופאניו** (**Galla Lupanio**) היה החמישי מבין דוכסי העיר ונציה. גאולו שלט בעיר בין השנים 755–756.

גאולו נבחר לכס הדוג'ה לאחר שהדיח ועיוור את קודמו תאודאטו איפאטו. בתקופה זו התקיים מאבק בוונציה בין מספר סיעות - תומכי ההישארות באימפריה הביזנטית, תומכי ההתקרבות לגאליה (שלוונציה הייתה ברית עימם למול הלומברדים והיוונים) והרפובליקנים, שתמכו בעצמאות מלאה של העיר.

גאולו היה ככל הנראה פרו - גאלי, ולכן זמן קצר לאחר שעלה לשלטון הודח בעצמו, עוור, נשלח לגלות.

משפחת בארוצי הוונציאנית (ממשפחות האצולה של העיר), טענה להיותה מצאצאיו של גאולו.

## קישורים חיצוניים

גאולו, גאלה
קטגוריה:נפטרים ב-756
Jewish Life Television

**Jewish Life Television** (בראשי תיבות: **JLTV**) הוא ערוץ טלוויזיה יהודי הפועל בארצות הברית.

ערוץ JLTV הוא הערוץ הראשון המשדר תכנים יהודיים 24/7. בערוץ, הפועל מלוס אנג'לס, משודרים בכל שעות היממה תכנים יהודים וישראלים, בהם חדשות, תוכניות אירוח וסרטי תעודה.

הערוץ הוא הראשון ששידר את משחקי המכביה (ה-18) בשידור ישיר מחוץ לישראל.

גליה אלבין מחזיקה בחלק גדול ממניות החברה המפעילה את הערוץ.

## קישורים חיצוניים
* 

* 
* JLTV and Time Warner Cable Sign National Affiliation Agreement

## הערות שוליים

קטגוריה:ערוצי טלוויזיה אמריקאיים
קטגוריה:יהדות ארצות הברית: תרבות
יוליסס (גשושית)

**יוליסס** (לטינית: ulysses שמו של הגיבור היווני אודיסאוס) היא גשושית לחקר השמש שנבנתה על ידי סוכנות החלל האירופית ושוגרה באמצעות מעבורת החלל דיסקברי (משימה STS-41) ב-6 באוקטובר 1990 בשעה 11:47:15. התכנון המקורי היה לשגר את הגשושית ב-1986 עם מעבורת החלל צ'לנג'ר, תוכנית שלא יצאה לפועל עקב אבדנה של המעבורת בהתפוצצות בעת המראתה. משקלה בעת ההמראה היה כ־370 ק"ג, כולל 33.5 ק"ג הידראזין (עבור כוונון עדין של הגשושית). הפרויקט היה מיזם משותף של נאס"א וסוכנות החלל האירופית. היא תוכננה על ידי סוכנות החלל האירופית ונבנתה על ידי חברה Dornier Flugzeugwerke בגרמניה.

יוליסס נועדה להקיף את הקטבים של השמש. לשם הגעה ליעדה נעזרה ב-8 בפברואר 1992 בכח המשיכה של צדק. אל האזור שמעל קוטב השמש הגיעה ב-13 בספטמבר 1994. ב-1 במאי 1996 הגשושית עברה דרך זנב של שביט C/1996 B2. בספטמבר 2005 הגיעה לנקודה הקרובה ביותר אל פני השמש, ואל הקוטב הדרומי ב-27 בנובמבר 2000. 

במהלך 2008 איבדה את כוחה וה-30 ביוני 2009 היה היום האחרון בו פעלה הגשושית.

## קישורים חיצוניים
* 

* 

קטגוריה:גשושיות אירופאיות
קטגוריה:משימות לחקר מערכת השמש
דומניקו מונגאריו

**דומניקו מונגאריו** (באיטלקית: **Domenico Monegario**) היה השישי מבין דוכסי ונציה. מונגאריו שלט בוונציה בין השנים 756–764. 

מונגאריו נבחר לכהונת הדוג'ה בתמיכת דזידריוס, מלך הלומברדים. באותה עת שלוש סיעות נאבקו זו בזו על השליטה בוונציה: תומכי האימפריה הביזנטית, תומכי הפרנקים והרפובליקנים - תומכי ונציה העצמאית. מונגאריו ניסה לשמור על מעמדו בין קבוצות שונות אלה, ובסופו של דבר, בשל המאבק ביניהן איבד את כיסאו לאחר שמונה שנות כהונה, ובדומה לקודמיו - עוור ונשלח לגלות.

במהלך שנות כהונתו החל המהפך בכלכלה הוונציאנית - מכלכלה המבוססת על דיג לכלכלה המבוססת על סחר ימי עם איי יוון והמזרח התיכון. בתקופה זו החלו להיבנות בעיר ספינות סוחר חזקות, גדולות ומהירות יותר - דבר שאפשר גידול בהיקף המסחר הוונציאני ובהשפעה הוונציאנית על הסחר הימי ברחבי הים התיכון.

## קישורים חיצוניים

מונגאריו, דומניקו
תאונת הרכבת בכורדני

**תאונת הרכבת בכורדני** שארעה ב-22 בנובמבר 1954 הייתה אחת מתאונות הרכבת הקשות בתולדות רכבת ישראל. בתאונה נהרגו 12 אנשים ונפצעו 23 כתוצאה מהתנגשות של רכבת נוסעים באוטובוס של חברת אגד (שנקראה באותה תקופה אש"ד) שהוביל פועלים ממעברת כורדני בצפון קריית ים, לעבודתם בעיר חיפה.

## נסיבות התאונה
ביום 22 בנובמבר 1954, סביב השעה 5:15 בבוקר התנגשה רכבת נוסעים מספר 401, שהייתה מורכבת מ-5 קרונות נוסעים שבראשם קטר דיזל מספר 101, שנסעה מחיפה לעכו, באוטובוס מסוג פורד שנסע בקו 57 והסיע כ-45 נוסעים, שהיו ברובם פועלים, ממעברת כורדני למקום עבודתם בחיפה. האוטובוס חצה את מסילת הרכבת סמוך ליציאה מהמעברה כאשר הקטר התנגש בחלקו האחורי של האוטובוס וגרם להתהפכותו. כתוצאה מהתאונה נהרגו 10 מנוסעי האוטובוס וכ-25 נפצעו והועברו לבתי החולים בחיפה. אלפים מתושבי חיפה ליוו את ההרוגים למנוחות ובזמן ההלוויה הושבת נמל חיפה בו עבדו 8 מההרוגים. בימים שאחרי התאונה נפטרו שניים מהפצועים ומספר ההרוגים עלה ל-12.

## האחריות לתאונה
מיד אחרי התאונה נפתחה חקירת משטרה. כשבוע לאחר התאונה, יוסף ספיר, שר התחבורה, מסר לכנסת את ממצאי החקירה ולפיהם נהג האוטובוס, דב טילו, הוא האשם בתאונה מכיוון שחצה את המסילה למרות שהרכבת הייתה מוארת, צפרה לאות אזהרה ונוסעי האוטובוס הבחינו בה והפנו את תשומת לבו לסכנה.

דב טילו, שנעצר לאחר התאונה, שוחרר בערבות לאחר כשבוע וחצי. בינואר 1955 החל משפטו. במשפט טען טילו כי לא הבחין ברכבת בשל תנאי הראות והשטח, אך השופט פסק כי הרכבת נראתה ונשמעה, הרשיע אותו בעבירת הריגה וגזר עליו שנת מאסר בפועל.

## קישורים חיצוניים

* ; 
* 
* ; 
* 
* 
* 
* 
* 
* ; 
* ; 
* 

* 

## הערות שוליים

קטגוריה:1954 בישראל
כורדני
קטגוריה:הקריות
קטגוריה:קריית ים
That's Life (אלבום של פרנק סינטרה)

**That's Life** הוא אלבום מאת הזמר האמריקני פרנק סינטרה, זהו אלבום האולפן ה-48 של סינטרה וה-21 היוצא בחברת ההקלטות רפרייז רקורדס. האלבום יצא בשנת 1966.
## הפקה
לאחר ההצלחה הרבה לה זכו אלבומיו האחרונים של סינטרה, September of My Years, A Man and His Music וStrangers in the Night, המשיך סינטרה בניסיונו להשיג שוברי קופות נוספים, כשהוא מהלך על הגבול המפריד בין סגנון הפופ הקלאסי לבין החידושים האחרונים בתחום, הקליט סינטרה שירים בסגנונו המוכר כשהוא מוסיף להם טכניקות חדשות. באלבום, That's Life, הצליח למצוא סינטרה את נקודת האיזון, הוא שר בסגנון פופ מודרני, אך בבחירת השירים הקפיד כי יהיו "כבדי משקל", ומכובדים (לדעתו) מבחינת תוכנם.

סינטרה שסלד מהמוזיקת הרוק העכשווית, דבר שהוביל אותו לעימות מתוקשר עם אלביס פרסלי, התפשר בצליל, אך לא הסכים להכניס אלמנטים של מוזיקת הרוק, עליה אמר כמה שנים קודם לכן כי היא ריקנית, משחיתה את הנוער ואינה תורמת דבר. המילים לשיריו המשיכו להיות כבעבר ובפעולה זו הצליח סינטרה לרצות את מעריציו הוותיקים וגם לפנות לקהל צעיר יותר.

## משתתפים
* פרנק סינטרה - קולות
* ארני פרימן - מארגן, מנצח

## רשימת שירים

## במדיה
השיר הראשון באלבום, That's life, הופיע בסרט "סיפור מרובע ברונקס" משנת 1993, בסרט "קספר" משנת 1995, בסרט "ג'וקר" משנת 2019, במשחק הווידאו של Tony Hawk's Underground 2 משנת 2004, וכן בסיום העונה השישית של ברוקלין תשע-תשע.

## קישורים חיצוניים

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
מחנה הפליטים שתילה

**מחנה הפליטים שתילה** (בערבית: **مخيم شاتيلا**; בתעתיק מדויק: **מֻחַ֫'יַּם שאתילא**) הוא מחנה פליטים פלסטינים בפרוורה הדרומי של ביירות, בירת לבנון. נכון לשנת 2017, רוב הפליטים במחנה הם ממוצא סורי שנמלטו ממלחמת האזרחים בסוריה.

המחנה הוא אחד המוקדים בו התבצע טבח סברה ושתילה בספטמבר 1982, בזמן מלחמת לבנון הראשונה. המחנה גם מילא תפקיד חשוב במלחמת המחנות בשנים 1985 ו-1987.

## היסטוריה
שמאל|ממוזער|250px|תהלוכת זיכרון לטבח, 2003
המחנה הוקם על ידי סוכנות אונר"א בשנת 1949.

מאז שהגיע אש"ף לביירות ב-1970, היה המחנה אחד מבסיסי התמיכה בו. בזמן מלחמת לבנון הראשונה ב-1982, כשליש מתושבי סברה ושתילה היו שיעים עניים, שבאו מהכפרים הסמוכים וקנו את דירותיהם מידי פלסטינים שעברו לשכונות טובות יותר בעיר. במהלך המלחמה ספג שתילה הפצצות רבות מידי כוחות צה"ל. בעת התקדמותו של צה"ל למערב העיר, בני הברית הפלנגיסטים של צה"ל ערכו סדרה של התקפות על מחנות סברה ושתילה. כתוצאה מההתקפות נהרגו בין 700 ל-3500 אנשים, רובם לא חמושים. ישראל החלה לעזוב את ביירות מעט לאחר פרסום הטבח. הגנת המחנות הופקדה בידי איטליה, אך אלו עזבו עקב התקפות על כוחות שמירת השלום. כתוצאה מכך, הגנת המחנות הופקדה בידי ארגון אמל השיעי.

שני מעשי טבח נוספים נערכו במחנה לאחר נסיגת ישראל מלבנון.

## גאוגרפיה ודמוגרפיה
מחנה שתילה ממוקם מדרום לביירות. במקור הוא אכלס כמה מאות פליטים שמקורם באזור הגליל וצפון ארץ ישראל. עם השנים גדל לכמות של מעל 12,000 פליטים פלסטינים. רבים מאותם פליטים חיים מחוץ למחנה בפועל, ובמחנה חיים גם תושבים לא-פלסטינים. שטחו של המחנה הוא כקילומטר רבוע, ומשום כך הוא בעל צפיפות אוכלוסין רבה ביותר. נכון לדצמבר 2003 חיו במחנה 12,235 פליטים. על פי מפקד האוכלוסין הלבנוני, נכון ל-2017 מונים הפליטים מסוריה כ-57.7% מתושבי המחנה.

## שירותים ציבוריים
אונר"א מפעילה מרכז בריאות אחד ושני בתי ספר יסודיים בתוך המחנה. ארגונים לא ממשלתיים אחרים פועלים במחנה, כגון הצלב האדום הפלסטיני, ארגון סעד נורווגי ואחרים.

## קישורים חיצוניים

* מחנה הפליטים שתילה באתר אונר"א
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ביירות: שכונות ופרוורים
שתילה
א-סייפי

220px|ממוזער|שמאל|רחוב בא-ציפי
**אַ-סַּיְפִי** (בערבית: **الصيفي**; תעתיק מדויק: אלציפי), המכונה בצרפתית גם **Le Quartier des Arts** (רובע האמנויות), הוא רובע מגורים יוקרתי במזרח מרכז העיר ביירות שבלבנון. ברובע ישנן גלריות וחנויות אמנים רבות, וכמו כן מסעדות ובוטיקים.

הרובע שוכן בקצה הדרומי של מרכז העיר ביירות, והוא גובל ברחובות שארל דבאס מדרום, ג'ורג' חדאד ממזרח, גורוד מצפון ואריס וכנעאני ממערב.

רובע א-סייפי נחרב לחלוטין במהלך מלחמת האזרחים הלבנונית, אך בשנים האחרונות שיפץ ארגון סולידר את בתי הרובע ההיסטוריים, הבנויים בסגנון צרפתי קולוניאלי, ושיקם את רחובות האבן המתפתלים של הרובע. בתי הרובע צבועים בצבעי פסטל מגוונים. במקור הרובע תוכנן על ידי האדריכל הצרפתי פרנסואה ספורי. הרובע מהווה דוגמה לסגנון בנייה אורבני המשלב בתי דירות, בתי קרקע וחנויות. הרובע ידוע בכינויו "רובע האמנויות", בשל אותן גלריות אמנות, חנויות עתיקות, בתי מלאכה ובוטיקי יוקרה. בכל יום שבת בבוקר, נערך יריד מכירה "סוק א-טייב" בכיכר קטנה ברובע, שבו חקלאים מוכרים את תוצרתם האורגנית ומוצרים אחרים.

בשל דמי השכירות ומחירי הדירות הגבוהים מאוד ברובע, נותרו דירות רבות לא מאוכלסות.

## קישורים חיצוניים

קטגוריה:ביירות: שכונות ופרוורים
סרחיו רודריגס

**סרחיו רודריגס** (בספרדית: **Sergio Rodríguez**; נולד ב-12 ביוני 1986 בטנריפה שבאיים הקנריים) הוא כדורסלן עבר ספרדי.

## קריירה
רודריגס החל את הקריירה שלו בקבוצת אסטודיאנטס מדריד מליגת העל הספרדית. בעונת 2004/05 הוא הוביל את הקבוצה עד לחצי גמר הפלייאוף של הליגה, וזכה בתואר "תגלית העונה". ממוצעיו באותה עונה עמדו על 14 נקודות וכ-5 אסיסטים בממוצע למשחק. רודריגס עזב את אסטודיאנטס מדריד לאחר שלוש עונות במדיה, ונבחר במקום ה-27 על ידי קבוצת פיניקס סאנס בדראפט ה-NBA של 2006.

רודריגס לא שיחק כלל במדי פיניקס, ומיד לאחר בחירתו בדראפט הועבר לקבוצת פורטלנד טרייל בלייזרס. במשך שלוש עונות בהן שיחק בפורטלנד מיעט רודריגס לקבל דקות משחק, וממוצעיו בקבוצה עמדו על 3.6 נקודות וכ-3 אסיסטים בכ-12 דקות למשחק. ביוני 2009 הועבר רודריגס בטרייד לקבוצת NBA אחרת, סקרמנטו קינגס.

לקראת עונת 2010/2011 חתם רודריגס בריאל מדריד הספרדית על חוזה ל-3 שנים.

במאי 2014 רודריגס נבחר לחמישיית העונה ביורוליג ביחד עם חברו לקבוצה רודי פרננדס. לאחר מכן זכה גם בתואר ה-MVP של היורוליג תוך שהוא מעמיד ממוצעים של 14 נקודות, 4.9 אסיסטים ו-2 ריבאונדים למשחק ביורוליג דבר שסייע לקבוצתו להגיע עד לגמר היורוליג שם הפסידו בהארכה למכבי תל אביב.

בעונה לאחר מכן רודריגס וריאל שוב הגיעו לגמר היורוליג אך הפעם הביסו את אולימפיאקוס פיראוס וזכו בתואר.
בנוסף זכו בעונה זו גם בגביע הספרדי ובאליפות ספרד ובכך השלימו זכייה בשלושה התארים החשובים בעונה.

בתחילת עונת 2016/2017 חזר רודריגס לליגת ה-NBA וחתם בפילדלפיה 76.

לפני פתיחת עונת 2017/2018, חתם בצסק"א מוסקבה הרוסית.

לפני פתיחת עונת 2019/2020 חתם באולימפיה מילאנו האיטלקית.

ב-18 ביולי 2022 חזר רודריגס לריאל מדריד.

## נבחרת לאומית
רודריגס שיחק בצעירותו בנבחרות הנוער השונות של ספרד. הוא היה שותף לזכיית ספרד באליפות אירופה עד גיל 18 ב-2004, ואף זכה בתואר ה-MVP של הטורניר. מאוחר יותר הוא החל לשחק בנבחרת הבוגרת של ספרד, וזכה עמה במדליית הזהב באליפות העולם 2006 ובמדליית הכסף באליפות אירופה 2007. לאחר הצטרפותו של הרכז ריקי רוביו לנבחרת ספרד, איבד רודריגס את מקומו בנבחרת אך חזר לנבחרת בשנת 2012 לפני תחרות הכדורסל של אולימפיאדת לונדון.
ב-2015 זכה עם נבחרתו באליפות אירופה.

## תארים קבוצתיים
***[[ריאל מדריד (כדורסל)|ריאל מדריד]]**
**3 אליפויות בליגה הספרדית (2013, 2015, 2016, 2023)
**4 זכיות בגביע הספרדי (2012, 2014, 2015, 2016, 2024)
**3 זכיות בסופר קאפ הספרדי (2012, 2013, 2014, 2023, 2024)
**2 זכיות ביורוליג (2014/15 ,2022/2023)
**זכייה בגביע הבין יבשתי (2015)
*'''צסק"א מוסקבה'''
**2 זכיות בליגת ה-VTB
**3 זכיות באליפות רוסיה
**זכייה ביורוליג (2019)
***[[אולימפיה מילאנו]]**
**זכייה בליגה האיטלקית (2022)
**2 זכיות בגביע האיטלקי (2021, 2022)
**זכייה בסופר קאפ האיטלקי (2020)

## קישורים חיצוניים

* דף השחקן באתר ה-NBA

קטגוריה:כדורסלנים ספרדים
קטגוריה:כדורסלני נבחרת ספרד
קטגוריה:כדורסלני אסטודיאנטס מדריד
קטגוריה:כדורסלני פורטלנד טרייל בלייזרס
קטגוריה:כדורסלני סקרמנטו קינגס
קטגוריה:כדורסלני ניו יורק ניקס
קטגוריה:כדורסלני ריאל מדריד
קטגוריה:כדורסלני פילדלפיה 76'
קטגוריה:כדורסלנים באולימפיאדת לונדון (2012)
קטגוריה:זוכי פרס ה-MVP של היורוליג
קטגוריה:בחירות דראפט של פיניקס סאנס
קטגוריה:כדורסלני צסק"א מוסקבה
קטגוריה:כדורסלני אולימפיה מילאנו
קטגוריה:טנריפה: אישים
קטגוריה:ספרדים שנולדו ב-1986
קטגוריה:כדורסלנים ספרדים באולימפיאדת טוקיו (2020)
פרו קמרון

**סין פרו מקפרסון קמרון** (באנגלית: **Sean Pero MacPherson Cameron**; נולד ב-5 ביוני 1974 בטוקורוה) הוא כדורסלן ניו זילנדי המשחק בעמדת הפורוורד ומשמש כקפטן קבוצת גולד קואסט בלייז מליגת ה-NBL ונבחרת ניו זילנד. גובהו 2.02 מטרים. קמרון נחשב לאחד מהכדורסלנים הניו זילנדים הטובים בהיסטוריה. הוא זכה ב-8 אליפויות NBL וזכה 5 פעמים בתואר ה-MVP של הליגה. את נבחרת ניו זילנד הוביל קמרון למקום הרביעי באליפות העולם 2002 ונבחר לחמישיית הטורניר.

## קריירה ב-NBL
בשנת 1992, החל קמרון לשחק בליגת ה-NBL. ב-NBL הוא זכה ב-8 אליפויות ובחמישה תוארי MVP של הליגה.

### תארים
* **אליפויות ה-NBL (8):** 1995 (אוקלנד), 1996 (אוקלנד), 1997 (אוקלנד), 1999 (אוקלנד), 2000 (אוקלנד), 2001 (וייקאטו), 2002 (וייקאטו), 2008 (וייקאטו).
* **תארים אישיים ב-NBL:** רוקי השנה (1992), מלך הריבאונדים (1993), הפורוורד המצטיין (1998), MVP (1993-1995,1997,1999), הופעות באולסטאר (1994 - 1999, 2001).

## נבחרת לאומית
קמרון ערך את הופעת הבכורה שלו בנבחרת ניו זילנד ב-1994. החל מאולימפיאדת סידני הוא משמש כקפטן הנבחרת.

באליפות העולם 2002, קמרון הגיע לשיאו והוביל את ניו זילנד למקום הרביעי בטורניר ולניצחונות על סין, רוסיה, ונצואלה ופארטו ריקו. בנוסף על כך הוא נבחר יחד עם דירק נוביצקי, מאנו ג'ינובילי, יאו מינג ופרדראג סטויאקוביץ' להעפלה לשלב חמישית הטורניר.

## קישורים חיצוניים

קטגוריה:כדורסלנים ניו זילנדים
קטגוריה:כדורסלנים באולימפיאדת סידני (2000)
קטגוריה:חברי היכל התהילה של פיב"א
קטגוריה:ניו זילנדים שנולדו ב-1974
קטגוריה:כדורסלנים באולימפיאדת אתונה (2004)
חוק זכויות האזרח (1964)

[שמאל|ממוזער|250px|אולם המתנה נפרד ל"צבעוניים" בתחנת אוטובוס ב[צפון קרוליינה ב-1940. צילם:ג'ק דלנו]]
[שמאל|ממוזער|250px|[לינדון ג'ונסון חותם על החוק. מאחוריו - מרטין לותר קינג.]]
**חוק זכויות האזרח** (באנגלית: **Civil Rights Act**) נחקק על ידי הקונגרס של ארצות הברית ב-2 ביולי 1964. הוא היה ציון דרך חשוב בחקיקה האמריקנית כנגד ההפרדה הגזעית שהייתה נקוטה ברחבי ארצות הברית בין אזרחים לבנים לבין אזרחים ממוצא אפרו-אמריקאי. במסגרת ההפרדה לא הורשו אזרחים אפרו-אמריקאים להתארח בבתי מלון ומסעדות, ללמוד בחלק מבתי הספר, להשתתף בשוק התעסוקה ולקבל שירות במוסדות ציבוריים רבים אחרים. 

את החקיקה הוביל תחילה נשיאה הצעיר של ארצות הברית, ג'ון פיצג'רלד קנדי, ולאחר הרצחו המשיך במשימה יורשו, לינדון ג'ונסון. החוק אסר על אפליה בתשתיות הממשלתיות, בגישה לתעסוקה, כשהוא מוציא מתוקפם את חוקי ג'ים קרואו אשר עקפו את התיקונים לחוקת ארצות הברית ובכך הכשירו צורות מסוימות של אפליה כלפי אזרחיה האפרו-אמריקאים של ארצות הברית, ובכלל זה שלילת זכותם להצבעה בבחירות לבתי המחוקקים המקומיים והפדרליים, כמו גם לנשיאות. החוק החדש אסר לחייב הפרדה גזעית בבתי הספר, בדיור או בתעסוקה. סמכויות האכיפה שניתנו לחוק היו חלשות מלכתחילה, אולם הן חוזקו ברבות השנים.

החוק הוצג על ידי הנשיא קנדי בנאומו ב-11 ביוני 1963, נאום בו הוא ביקש להבטיח את זכותם של כל האזרחים לקבל שירות ולהשתמש בכל התשתיות, בכלל זה בתי מלון, חנויות, תיאטראות, מסעדות ומוסדות דומים, וכן הזכות להצביע. לאחר מכן, ב-19 ביוני, הגיש קנדי לקונגרס הצעת חוק שתנסה להשתוות להצעת חוק זכויות האזרח (1875).

הצעת החוק של קנדי כללה כלים לאיסור אפליה בדיור ציבורי ואפשרה לתובע הכללי של ארצות הברית להצטרף לתביעות כנגד ממשלי מדינות בארצות הברית אשר מקיימות הפרדה גזעית במערכות החינוך שלהן. עם זאת, הצעת החוק של קנדי לא הכילה את הכלים שנתפסו כחיוניים על ידי פעילי זכויות אזרח לפעולה כנגד אלימות משטרתית, הפסקת אפליה בתעסוקה במגזר הפרטי, או הענקת סמכויות למשרד המשפטים להגיש תביעות כנגד הפרדה גזעית או אפליה בתעסוקה.

רק ב-1967 בוטלו סופית במדינות רבות בארצות הברית כל החוקים שנותרו עד אז נגד נישואים בין-גזעיים של לבנים עם צבעוניים (אפריקאים או אינדיאנים).

לחוק הייתה גם התנגדות לא מעטה. אפילו חברי סנאט דמוקרטיים מארצות הדרום ביצעו פיליבסטר כדי לעכב את קבלתו. בסופו של דבר הנשיא ג'ונסון הצליח לשכנע מספיק רפובליקנים להצביע בעד, והחוק התקבל ברוב של 73 תומכים ו-27 מתנגדים. 

## קישורים חיצוניים

* 

## הערות שוליים

קטגוריה:ארצות הברית: התנועה לזכויות האזרח
קטגוריה:זכויות האדם
זכויות האזרח (1964)
קטגוריה:1964 בארצות הברית
קטגוריה:נשיאות לינדון ג'ונסון
קטגוריה:ארצות הברית: הפרדה גזעית
חוסיין בן עבדאללה, נסיך ירדן

הנסיך **חוסיין בן עבדאללה** (בערבית: **الحسين بن عبد الله**; נולד ב-28 ביוני 1994) הוא הבן הבכור ויורש העצר של עבדאללה השני, מלך ירדן.

## ביוגרפיה
חוסיין נולד למלך עבדאללה השני ולמלכה ראניה. חוסיין הוא צאצא ישיר מהדור החמישי לעבדאללה הראשון, מלכה המייסד של ירדן, וכחלק מהשושלת ההאשמית הוא צאצא מהדור ה-44 של הנביא מוחמד. אם יומלך, הוא צפוי להיקרא בשם המלכותי המלך חוסיין השני.

בשנת 2012 הוא סיים את לימודיו בבית ספר תיכון פרטי בעיר מידבא. במאי 2016 סיים את לימודיו באוניברסיטת ג'ורג'טאון בבית הספר של משרד החוץ האמריקני עם תואר בהיסטוריה בינלאומית. באוגוסט 2017 סיים את האקדמיה הצבאית המלכותית בסנדהרסט.

מאז אמצע העשור השני של המאה ה-21, קידמה התקשורת הממלכתית בירדן את מעמדו של הנסיך חוסיין כמנהיג לעתיד, ובין השאר תיעדה אותו במשימות צבאיות ובסיורים במחוזות המדינה. חוסיין קודם לדרגת מייג'ור בכוחות המזוינים של ירדן ב-6 ביוני 2024. הוא משרת כסגן מפקד גדוד טנקים בחטיבה המלכותית הממוכנת השנייה. הוא שימש כיורש העצר במספר אירועים וליווה את אביו לאירועים לאומיים ובינלאומיים. חוסיין אף ייצג את ירדן בכינוסים בינלאומיים כולל ישיבת מועצת הביטחון, העצרת הכללית של האומות המאוחדות, ועידת האקלים של האו"ם והפורום הכלכלי העולמי. בשנת 2015, כאשר מלאו לו 20 שנה, היה לאדם הצעיר ביותר שכיהן כיושב ראש ישיבת מועצת הביטחון של האו"ם.

חוסיין מופקד על קרן נסיך הכתר הירדני, האחראית על האוניברסיטה הטכנית אל חוסיין בעמאן ומספר יוזמות בתחומי המדעים והרוח. חוסיין אף עומד בראש המועצה הלאומית לטכנולוגיות עתידיות, גוף הפועל לקידום מעמדה הטכנולוגי של ירדן, והוא אף מוביל מספר יוזמות לקידום תיירות וחינוך טכנולוגי ומקצועי בירדן.

ב-10 במרץ 2021 התבטל ביקור של חוסיין בן עבדאללה במסגד אל-אקצא. לפי טענת ישראל סירב הממשל הירדני לקבל שמירה מאנשי ביטחון ישראלים. ירדן מצידה טענה כי השמירה הביטחונית הייתה נגד ההסכמות שנקבעו קודם הביקור.

ב-17 באוגוסט 2022 התארס חוסיין עם רג'ווה ח'אלד א-סייף הסעודית, השניים התחתנו ב-1 ביוני 2023 בעמאן, ב-3 באוגוסט 2024 נולדה בתם הבכורה אימאן.

## קישורים חיצוניים

* 

* 
* פנחס ענברי, "מינוי יורש העצר בירדן: ניסיון להתרחק מהגדה המערבית?", באתר המרכז הירושלמי לענייני ציבור ומדינה
* גל ברגר, מלך ירדן מינה את בנו הבכור למלא מקומו כשיסע לחו"ל, באתר רשת ב', 22 באפריל 2012
* 
* 
* 

## הערות שוליים

קטגוריה:המשפחה ההאשמית
קטגוריה:יורשי עצר
קטגוריה:נסיכים
קטגוריה:בוגרי אוניברסיטת ג'ורג'טאון
קטגוריה:ירדנים שנולדו ב-1994